b'\n_START_ARTICLE_\n28 de Noviembre\n_START_PARAGRAPH_\n28 de Noviembre oz. z besedo Veintiocho de Noviembre je naselje z okoli 5.300 prebivalci (poleg argentinskega so \xc5\xa1e bolivijskega, paragvajskega, \xc4\x8dilenskega in italijanskega porekla) na jugozahodu ju\xc5\xbene argentinske province Santa Cruz, okoli 270 km zahodno od R\xc3\xado Gallegosa in 13 km ju\xc5\xbeno od R\xc3\xado Turbia. Mesto le\xc5\xbei tik ob dr\xc5\xbeavni meji s \xc4\x8cilem, nedale\xc4\x8d od Puerto Natalesa. Glavna dejavnost je premogovni\xc5\xa1tvo._NEWLINE_Mesto je formalno nastalo 28. novembra 1959, ravno na drugo obletnico sprejetja provincialne ustave, ko so bila s podpisom odloka manj\xc5\xa1e naselbine zdru\xc5\xbeene v eno mesto, ki je ime dobilo po tem datumu.'